དེ་ནས་ཚེ་དང་ལྡན་པ་རབ་འབྱོར་ཀྱིས་ཚེ་དང་ལྡན་པ་ཤ་ར་དྭ་ཏིའི་བུའི་སེམས་ཀྱི་རྣམ་པར་རྟོག་པ་སེམས་ཀྱིས་ཡོངས་སུ་ཤེས་ནས་ཚེ་དང་ལྡན་པ་ཤ་ར་དྭ་ཏིའི་བུ་ལ་སྨྲས་པ། ཚེ་དང་ལྡན་པ་ཤ་ར་དྭ་ཏིའི་བུ་དེ་ཇི་སྙམ་དུ་སེམས། དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཇི་ཞིག་ལ་གནས་སྨྲས་པ། ཚེ་དང་ལྡན་པ་རབ་འབྱོར་དེ་བཞིན་གཤེགས་པ་ནི་ཅི་ལ་ཡང་གནས་པ་མ་ཡིན་ནོ། །ཚེ་དང་ལྡན་པ་རབ་འབྱོར་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཀྱི་ཐུགས་ནི་མི་གནས་པ་སྟེ། དེ་གཟུགས་ལ་མྱི་གནས། ཚོར་བྱ་ལ་མྱི་གནས། འདུ་ཤེས་ལ་མྱི་གནས། འདུ་བྱེད་ལ་མྱི་གནས། རྣམ་པར་ཤེས་པ་ལ་མྱི་གནས་སོ། །མྱིག་ལ་མྱི་གནས། རྣ་བ་ལ་མྱི་གནས། སྣ་ལ་མྱི་གནས། ལྕེ་ལ་མྱི་གནས། ལུས་ལ་མྱི་གནས། ཡིད་ལ་མྱི་གནས་སོ། །གཟུགས་ལ་མྱི་གནས། སྒྲ་ལ་མྱི་གནས། དྲི་ལ་མྱི་གནས། རོ་ལ་མྱི་གནས། རེག་ལ་མྱི་གནས། ཆོས་ལ་མྱི་གནས་སོ། །མྱིག་གི་རྣམ་པར་ཤེས་པ་ལ་མྱི་གནས། རྣ་བའི་རྣམ་པར་ཤེས་པ་ལ་མྱི་གནས། སྣའི་རྣམ་པར་ཤེས་པ་ལ་མྱི་གནས། ལྕེའི་རྣམ་པར་ཤེས་པ་ལ་མྱི་གནས། ལུས་ཀྱི་རྣམ་པར་ཤེས་པ་ལ་མྱི་གནས། ཡིད་ཀྱི་རྣམ་པར་ཤེས་པ་ལ་མྱི་གནས་སོ། །མྱིག་གི་འདུས་ཏེ་རེག་པ་ལ་མྱི་གནས། རྣ་བའི་འདུས་ཏེ་རེག་པ་ལ་མྱི་གནས། སྣའི་འདུས་ཏེ་རེག་པ་ལ་མྱི་གནས། ལྕེའི་འདུས་ཏེ་རེག་པ་ལ་མྱི་གནས། ལུས་ཀྱི་འདུས་ཏེ་རེག་པ་ལ་མྱི་གནས། ཡིད་ཀྱི་འདུས་ཏེ་རེག་པ་ལ་མྱི་གནས་སོ། །མྱིག་གི་འདུས་ཏེ་རེག་པའི་རྐྱེན་ཀྱིས་ཚོར་བ་ལ་མྱི་གནས། རྣ་བའི་འདུས་ཏེ་རེག་པའི་རྐྱེན་ཀྱིས་ཚོར་བ་ལ་མྱི་གནས། སྣའི་འདུས་ཏེ་རེག་པའི་རྐྱེན་ཀྱིས་ཚོར་བ་ལ་མྱི་གནས། ལྕེའི་འདུས་ཏེ་རེག་པའི་རྐྱེན་ཀྱིས་ཚོར་བ་ལ་མྱི་གནས། ལུས་ཀྱི་འདུས་ཏེ་རེག་པའི་རྐྱེན་ཀྱིས་ཚོར་བ་ལ་མྱི་གནས། ཡིད་ཀྱི་འདུས་ཏེ་རེག་པའི་རྐྱེན་ཀྱིས་ཚོར་བ་ལ་མྱི་གནས་སོ། །སའི་ཁམས་ལ་མྱི་གནས། ཆུའི་ཁམས་ལ་མི་གནས། མྱེའི་ཁམས་ལ་མྱི་གནས། རླུང་གི་ཁམས་ལ་མྱི་གནས། ནམ་མཁའི་ཁམས་ལ་མྱི་གནས། རྣམ་པར་ཤེས་པའི་ཁམས་ལ་མྱི་གནས་སོ། །མ་རིག་པ་ལ་མྱི་གནས། འདུ་བྱེད་ལ་མྱི་གནས། རྣམ་པར་ཤེས་པ་ལ་མྱི་གནས། མྱིང་དང་གཟུགས་ལ་མྱི་གནས། སྐྱེ་མཆེད་དྲུག་ལ་མྱི་གནས། རེག་པ་ལ་མྱི་གནས། ཚོར་བ་ལ་མྱི་གནས། སྲེད་པ་ལ་མྱི་གནས། ལེན་པ་ལ་མི་གནས། སྲིད་པ་ལ་མི་གནས། སྐྱེ་བ་ལ་མི་གནས། རྒ་ཤི་ལ་མྱི་གནས་སོ། །སྦྱིན་པའི་ཕ་རོལ་ཏུ་ཕྱིན་པ་ལ་མྱི་གནས། ཚུལ་ཁྲིམས་ཀྱི་ཕ་རོལ་ཏུ་ཕྱིནད་པ་ལ་མྱི་གནས། བཟོད་པའི་ཕ་རོལ་ཏུ་ཕྱིན་པ་ལ་མྱི་གནས། བརྩོན་འགྲུས་ཀྱི་ཕ་རོལ་ཏུ་ཕྱིན་པ་ལ་མྱི་གནས། བསམ་གཏན་གྱི་ཕ་རོལ་ཏུ་ཕྱིན་པ་ལ་མི་གནས། ཤེས་རབ་ཀྱི་ཕ་རོལ་ཏུ་ཕྱིན་པ་ལ་མྱི་གནས་སོ། །ནང་སྟོང་པ་ཉིད་ལ་མྱི་གནས། ཕྱི་སྟོང་པ་ཉིད་ལ་མྱི་གནས། ཕྱི་ནང་སྟོང་པ་ཉིད་ལ་མྱི་གནས། སྟོང་པ་ཉིད་སྟོང་པ་ཉིད་ལ་མྱི་གནས། ཆེན་པོ་སྟོང་པ་ཉིད་ལ་མྱི་གནས། དོན་དམ་པ་སྟོང་པ་ཉིད་ལ་མི་གནས། འདུས་བྱས་སྟོང་པ་ཉིད་ལ་མྱི་གནས། འདུས་མ་བྱས་སྟོང་པ་ཉིད་ལ་མི་གནས། མཐའ་ལས་འདས་པ་སྟོང་པ་ཉིད་ལ་མྱི་གནས། ཐོག་མ་དང་ཐ་མ་མེད་པ་སྟོང་པ་ཉིད་ལ་མྱི་གནས། དོར་བ་མེད་པ་སྟོང་པ་ཉིད་ལ་མྱི་གནས། རང་བཞིན་སྟོང་པ་ཉིད་ལ་མྱི་གནས། ཆོས་ཐམས་ཅད་སྟོང་པ་ཉིད་ལ་མྱི་གནས། རང་གི་མཚན་ཉིད་སྟོང་པ་ཉིད་ལ་མི་གནས། མྱི་དམྱིགས་པ་སྟོང་པ་ཉིད་ལ་མྱི་གནས། དངོས་པོ་མྱེད་པ་སྟོང་པ་ཉིད་ལ་མྱི་གནས། ངོ་བོ་ཉིད་སྟོང་པ་ཉིད་ལ་མྱི་གནས། དངོས་པོ་མྱེད་པའི་ངོ་བོ་ཉིད་སྟོང་པ་ཉིད་ལ་མྱི་གནས་སོ། །དྲན་པ་ཉེ་བར་གཞག་པ་རྣམས་ལ་མྱི་གནས། ཡང་དག་པར་སྤོང་བ་རྣམས་ལ་མི་གནས། རྫུ་འཕྲུལ་གྱི་རྐང་པ་རྣམས་ལ་མྱི་གནས། དབང་པོ་རྣམས་ལ་མྱི་གནས། སྟོབས་རྣམས་ལ་མི་གནས། བྱང་ཆུབ་ཀྱི་ཡན་ལག་རྣམས་ལ་མྱི་གནས། འཕགས་པའི་ལམ་ཡན་ལག་བརྒྱད་པ་ལ་མི་གནས་སོ། །འཕགས་པའི་བདེན་པ་རྣམས་ལ་མྱི་གནས། བསམ་གཏན་རྣམས་ལ་མྱི་གནས། ཚད་མྱེད་པ་རྣམས་ལ་མྱི་གནས། གཟུགས་མྱེད་པའི་སྙོམས་པར་འཇུག་པ་རྣམས་ལ་མྱི་གནས། རྣམ་པར་ཐར་པ་རྣམས་ལ་མྱི་གནས། མཐར་ཀྱིས་གནས་པའི་སྙོམས་པར་འཇུག་པ་རྣམས་ལ་མྱི་གནས། རྣམ་པར་ཐར་པའི་སྒོ་སྟོང་པ་ཉིད་དང་། མཚན་མ་མྱེད་པ་དང་། སྨོན་པ་མྱེད་པ་ལ་མྱི་གནས། མངོན་པར་ཤེས་པ་རྣམས་ལ་མྱི་གནས། ཏིང་ངེ་འཛིན་རྣམས་ལ་མྱི་གནས། གཟུངས་ཀྱི་སྒོ་རྣམས་ལ་མྱི་གནས་སོ། །དེ་བཞིན་གཤེགས་པའི་སྟོབས་རྣམས་ལ་མྱི་གནས་མྱི་འཇིགས་པ་རྣམས་ལ་མྱི་གནས། སོ་སོ་ཡང་དག་པར་རིག་པ་རྣམས་ལ་མྱི་གནས། བྱམས་པ་ཆེན་པོ་ལ་མྱི་གནས། སྙིང་རྗེ་ཆེན་པོ་ལ་མྱི་གནས། སངས་རྒྱས་ཀྱི་ཆོས་མ་འདྲེས་བ་རྣམས་ལ་མྱི་གནས་སོ། །ཐམས་ཅད་ཤེས་པ་ཉིད་ལ་མྱི་གནས། ལམ་གྱི་རྣམ་པ་ཤེས་པ་ཉིད་ལ་མྱི་གནས།
The venerable Subhūti, knowing in his mind the mental questioning of the venerable Śāradvatīputra, then asked the venerable Śāradvatīputra, “Venerable Śāradvatīputra, do you think that the tathāgatas, arhats, perfectly complete buddhas dwell on anything?”
Emptiness, Bodhisattvas, Perfection of Wisdom